open-index/open-wikipedia-markdown huggingface dataset:
নীলাঞ্জির

**নীলাঞ্জির** (বৈজ্ঞানিক নাম: *Papilio protenor*) এক প্রজাতির বড় আকারের প্রজাপতি। এদের নীচের ডানার পিছনের দিকে লেজের মত প্রক্ষিপ্ত অংশ থাকে, যার জন্য এদের সোয়ালোটেল (sowallotail) বলা হয়। এরা ‘প্যাপিলিওনিডি’ পরিবারের সদস্য। এরা সহজলভ্য এবং বন্যপ্রাণ সংরক্ষণ আইনে কোন তফসিল ভুক্ত নয়।

## আকার
প্রসারিত অবস্থায় নীলাঞ্জির এর ডানার আকার ১১০-১৪০ মিলিমিটার দৈর্ঘ্যের হয়।

## উপপ্রজাতি
ভারতে প্রাপ্ত নীলাঞ্জিরের উপপ্রজাতিসমূহ এর-
* *Papilio protenor protenor* Cramer, 1775 – Kumaon Spangle
* *Papilio protenor euprotenor* Fruhstorfer, 1908 – Himalayan Spangle
## বিস্তার

এই প্রজাপতিটি উত্তর পাকিস্তান, জম্মু ও কাশ্মীর, গাড়োয়াল হিমালয় (গোবিন্দ অভয়ারণ্য), সিকিম, আসাম, বাংলাদেশের বিভিন্ন অঞ্চলে দেখা যায়। এছাড়াও বার্মা, হাইনান সহ দক্ষিণ চীন, উত্তর ভিয়েতনাম, উত্তর লাওস, তাইওয়ান, উত্তর কোরিয়া, দক্ষিণ কোরিয়া এবং জাপান এদের প্রাপ্তিস্থান।

## বর্ণনা
### পুরুষ
ডানার **উপরের দিক** মখমল সদৃশ নীলচে কালো রঙের হয়ে থাকে এবং উপরের ডানার তুলনায় নিচের ডানা অনেক বেশি উজ্জ্বল হয়। উপরের ডানার ফ্যাকাসে দাগ ডানার প্রান্ত থেকে শুরু হয়ে মধ্যখান অব্ধি প্রকৃষ্টভাবে বিস্তৃত থাকে। নীচের ডানায় একটি চওড়া ফ্যাকাশে হলদেটে সাদা দাগ থাকে এবং মাঝের দিকে নীল রঙের ছোট ছোট দাগ দিয়ে এই অঞ্চলটি চিহ্নিত করা থাকে। ডানার ভূমিকোণে লাল দাগ থাকে।

**নীচের দিকে** ডানার উপরের অংশ ঘন কালো রঙের হয়। ডানার প্রান্ত থেকে শুরু হয়ে মধ্যখান অব্ধি প্রকৃষ্টভাবে বিস্তৃত ধূসর রঙের দাগগুলি উপরের অপেক্ষায় অনেক বেশি চওড়া হয়ে থাকে। পেছনের ডানার ঊর্ধ্বাংশ মেটে রঙের হয়, এবং এখানে একটি বড় অসমাঙ্গ আকৃতির পটি থাকে, যা ভুমিকোণ থেকে শুরু করে দু নম্বর শিরামধ্য অব্ধি বিস্তৃত। উপপার্শ্বপ্রান্তের অর্ধচন্দ্রাকৃতি দাগ গুলির রঙ অনুজ্বল গোলাপী লাল এবং এরা ২, ৬ এবং ৭ নম্বর শিরামধ্যে অবস্থান করে। খোপগুলিতে নীল রঙের ছিট ছিট দাগ থাকে। ভুমিকোণ বরাবর কালো রঙের একটি দাগ থাকে, যার বাইরের দিকটা নীলাভ। এখানে ৪ ও ৫ নম্বর শিরামধ্যে বৃত্তাকার ও নীল রঙের ছিট ছিট দাগ থাকে।

এদের অ্যান্টেনার রং কালো এবং মাথা, বক্ষ ও পেট গাঢ় বাদামী কালোরঙের হয়।

## আচরণ

সাধারণত মার্চ থেকে জুলাই মাস পর্যন্ত ৮৫০০ফুট উচ্চতায় এদের উড়তে দেখা যায়। পুরুষ নীলাঞ্জির একত্রিত হয়ে ভিজে মাটিতে জলপান করে। এরা পাহাড়ি জঙ্গলের উন্মুক্ত প্রান্তরে এবং বাগান থেকে ফুলের মধু সংগ্রহ করতেও দেখা যায়। আবার অনেক সময় অলস ভাবে পাতার উপর বসে থাকে। তবে বিরক্ত হলে দ্রুত এবং শক্তিশালী উড়ান দেয়।

## জীবনচক্র

### শুককীট
এদের শুককীট সাধারণত সবুজ রঙের হয় যেখানে হলুদ কলারের মত দাগ থাকে।এখানে বাদামী ছত্রাক বা শ্যাওলা জাতীয় উদ্ভিদের রঙের মত চিহ্ন দেখতে পাওয়া যায়। সাইট্রাস বা লেবু-কমলা জাতীয় ফল জাতীয় উদ্ভিদ থেকে এরা খাদ্য সংগ্রহ করে থাকে।

### মূককীট
কিছু মূককীটের রং রুক্ষ গাছের ছালের মত হয়, অন্যদের রং প্রধানত সবুজ হয়ে থাকে।

## সাংস্কৃতিক উল্লেখ
১৯৮৭ সালের মার্চ মাসে উত্তর কোরিয়ায় প্রকাশিত ডাকটিকিট নীলাঞ্জির গোত্রের প্রজাপতির প্রতিকৃতি আছে।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত প্যাপিলিওনিডি গোত্রের প্রজাপতি
বিষয়শ্রেণী:অরুণাচল প্রদেশে প্রাপ্ত প্যাপিলিওনিডি গোত্রের প্রজাপতি
বিষয়শ্রেণী:পাকিস্তানের প্রাণিকুল
বিষয়শ্রেণী:১৭৭৫-এ বর্ণিত প্রজাপতি
বিষয়শ্রেণী:পিটার ক্রেমার কর্তৃক নামকরণকৃত ট্যাক্সা
লর্ড উইলিয়াম বেন্টিংক

**[[লেফটেন্যান্ট জেনারেল]] লর্ড উইলিয়াম হেনরি কাভেন্ডিস-বেন্টিংক**  (১৪ সেপ্টেম্বর ১৭৭৪ - ১৭ জুন ১৮৩৯), **লর্ড উইলিয়াম বেন্টিংক** হিসাবে অধিক পরিচিত, একজন ব্রিটিশ সামরিক কর্মকর্তা ও প্রশাসক ছিলেন। তিনি ১৮২৮ থেকে ১৮৩৫ সাল পর্যন্ত ভারতের গভর্নর জেনারেল ছিলেন।

## জন্ম ও প্রাথমিক জীবন
বেন্টিংক বাকিংহামশায়ারে জন্ম গ্রহণ করেন। তিনি ছিলেন প্রধানমন্ত্রী ইউলিয়াম ক্যাভেন্ডিস ও ডরোথি বেন্টিংকের দ্বিতীয় সন্তান।

## কর্মজীবন
বেন্টিংক ২৮ জানুয়ারি ১৭৯১ সালে ১৬ বছর বয়সে রাজকীয় বাহিনীর কোল্ডসিট্রম গার্ড রেজিমেন্টে যোগদান করেন। ৪ আগস্ট ১৭৯২ সালে ২য় ড্রাগুন রেজিমেন্টে তিনি ক্যাপ্টেন-লেফটেন্যান্ট পদে পদোন্নতি পান। ৬ এপ্রিল ১৭৯৩ সালে তিনি ক্যাপ্টেন পদে পদন্নোতি পান। ২৯ মার্চ ১৭৯৪ সালে তিনি মেজর হিসাবে পদোন্নতি পান। একই বছর জুলাই মাসে  তিনি লেফটেন্যান্ট-কর্ণেল হিসাবে ২৪ ড্রাগন রেজিমেন্টে যোগদান করেন। ৯ জানুয়ারি ১৭৯৮ সালে বেন্টিংক কর্ণেল পদে পদন্নোতি পান ১৮০৩ সালে কিছুটা আকস্মিকভাবে ব্রিটিশ ভারতের মাদ্রাজের গভর্নর নিয়োগ করা হয়। ১৮০৫ সালের ১ জানুয়ারি তাকে মেজর জেনারেল পদে পদন্নোতি দেয়া হয়। বেন্টিংকের শাসনকাল মোটামুটি সফল ছিল। ১৮০৬ সালে ভেলোরে সংগঠিত এক বিদ্রোহের সূত্রধরে তার শাসনকালের সমাপ্তি হয়। সামরিকবাহিনীতে ভারতীয় সৈনিকদের তাদের দেশীয় পোশাক পরিধানের উপর এক নিষেধাজ্ঞার পরিপ্রেক্ষিতে এই বিদ্রোহ সংগঠিত হয় এবং ১৮০৭ সালে তাকে গ্রেট ব্রিটেনে ফেরত নেয়া হয়।

উপদ্বীপের যুদ্ধে যোগদানের পর, বেন্টিংককে সিসিলি দ্বীপের ব্রিটিশ বাহিনীর সর্বাধিনায়ক হিসাবে নিয়োগ করা হয়। ৩ মার্চ ১৮১১ সালে তাকে সম্মানজনক লেফটেন্যান্ট জেনারেল পদে পদন্নোতি দেয়া হয়।  ১৮১৪ সালে বেন্টিংক ব্রিটিশ ও সিসিলির বাহিনীর নিয়ে জেনওয়া অবতরন করেন। সেখানে তিনি কিছু উদারনীতি অনুসারে করায় ব্রিটিশ সরকার এক বিব্রতকর পরিস্থিতির সম্মুখিন হয়। ১৮১৫ সালে বেন্টিংকে পুনরায় প্রত্যাহার করা হয়।

## বিবাহ ও মৃত্যু

১৮০৩ সালে বেন্টিংক লেডি মেরিকে বিয়ে করেন। তাদের কোন সন্তান ছিল না। লর্ড বেন্টিংক ১৭ জুন ১৮৩৯ সালে , ৬৪ বছর বয়সে প্যারিসে মারা যান। মেরি মারা যান ১৮৪৩ সালে। তারা দুজনকেই লন্ডনের বেন্টিংক পরিবারের গোরস্থানে সমাহিত করা হয়।

## তথ্যসূত্র

বিষয়শ্রেণী:১৮৩৯-এ মৃত্যু
বিষয়শ্রেণী:ভারতের গভর্নর জেনারেল
বিষয়শ্রেণী:১৭৭৪-এ জন্ম
বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:কর্নওয়ালের নির্বাচনী এলাকা থেকে গ্রেট ব্রিটেনের সংসদ সদস্য
বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য
বিষয়শ্রেণী:গ্লাসগোর নির্বাচনী এলাকা থেকে যুক্তরাজ্যের সংসদ সদস্য
বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য
বিষয়শ্রেণী:যুক্তরাজ্যের প্রিভি কাউন্সিলের সদস্য
বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬
বিষয়শ্রেণী:যুক্তরাজ্যের সংসদ সদস্য ১৮০১-১৮০২
বিষয়শ্রেণী:যুক্তরাজ্যের সংসদ সদস্য ১৮০২-১৮০৬
বিষয়শ্রেণী:যুক্তরাজ্যের সংসদ সদস্য ১৮১২-১৮১৮
বিষয়শ্রেণী:যুক্তরাজ্যের সংসদ সদস্য ১৮১৮-১৮২০
বিষয়শ্রেণী:যুক্তরাজ্যের সংসদ সদস্য ১৮২০-১৮২৬
বিষয়শ্রেণী:যুক্তরাজ্যের সংসদ সদস্য ১৮২৬-১৮৩০
বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭
বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১
বিষয়শ্রেণী:যুক্তরাজ্যের প্রধানমন্ত্রীর সন্তান
বিষয়শ্রেণী:গ্রেট ব্রিটেনের প্রধানমন্ত্রীর সন্তান
জনি (চলচ্চিত্র)

***জনি*** দেওয়ান নজরুল রচিত ও পরিচালিত ১৯৮৩ সালের বাংলাদেশী বাংলা ভাষার মারপিটধর্মী নাট্য চলচ্চিত্র। এতে প্রধান চরিত্রে অভিনয় করেছেন সোহেল রানা, সুচরিতা, জসিম, নূতন, আহমেদ শরীফ ও আজিম। চলচ্চিত্রটি ৮ম জাতীয় চলচ্চিত্র পুরস্কার শ্রেষ্ঠ চিত্রগ্রাহক (রঙিন) বিভাগে পুরস্কার অর্জন করে।

## কাহিনী সংক্ষেপ

## শ্রেষ্ঠাংশে
* সোহেল রানা - জনি
* সুচরিতা
* জসিম
* নূতন
* আহমেদ শরীফ
* আজিম

## সঙ্গীত
জনি চলচ্চিত্রের সঙ্গীত পরিচালনা করেছেন আলম খান। গীত রচনা করেছেন দেওয়ান নজরুল। গানে কণ্ঠ দিয়েছেন সাবিনা ইয়াসমিন, এন্ড্রু কিশোর।

### গানের তালিকা

## পুরস্কার
**[[৮ম জাতীয় চলচ্চিত্র পুরস্কার (বাংলাদেশ)|৮ম জাতীয় চলচ্চিত্র পুরস্কার]]**
* বিজয়ীঃ শ্রেষ্ঠ চিত্রগ্রাহক (রঙিন) - অরুণ রায়

## তথ্যসূত্র

## বহিঃসংযোগ

বিষয়শ্রেণী:১৯৮৩-এর চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:১৯৮৩-এর মারপিটধর্মী নাট্য চলচ্চিত্র
বিষয়শ্রেণী:বাংলাদেশী মারপিটধর্মী নাট্য চলচ্চিত্র
জেমস হ্যারিসন (রক্তদাতা)

**জেমস ক্রিস্টোফার হ্যারিসন** (), (২৭ ডিসেম্বর ১৯৩৬ - ১৭ ফেব্রুয়ারি ২০২৫) **দ্য ম্যান উইথ গোল্ডেন আর্ম** নামেও পরিচিত, অষ্ট্রেলিয়ার একজন রক্ত প্লাজমা দাতা যার অস্বাভাবিক প্লাজমা সন্নিবেশ রেসাস রোগ এর চিকিৎসা হিসেবে ব্যবহৃত হয়। সারাজীবনে তিনি ১১৭৩ বার রক্তদান করেন। ২০১১ এর মে মাসে তিনি ১০০০ তম বারের রক্ত দানের মাইল ফলকে পৌঁছান। সারা জীবনে (১৯৫৪ খ্রিস্টাব্দ হতে ২০১৮ খ্রিস্টাব্দ পর্যন্ত) তিনি ২৪ লাখের বেশি শিশুকে নিশ্চিত মৃত্যুর হাত থেকে রক্ষা করেছেন। এজন্য তাকে The man of golden arm নামে আখ্যায়িত করা হয়।

## প্রাথমিক জীবন
জেমস ক্রিস্টোফার হ্যারিসন ২৭ ডিসেম্বর ১৯৩৬ সালে জন্মগ্রহণ করেন।

## রক্ত প্লাজমা দান
তার রক্তে রয়েছে Rho(D) Immune Globulin নামের একটি দুর্লভ অ্যান্টিবডি যা রেসাস অ্যানিমিয়া (+ve এবং -ve রক্তের গ্রুপের পিতামাতার সন্তান ধারণের ফলে সৃষ্টি হয়) নামের একটি ভয়ঙ্কর রোগের চিকিৎসায় প্রয়োজন হয়। ১৯৫৪ সালে তিনি তার ১৮ বৎসর বয়স থেকেই রক্তদান শুরু করেন (১৮ বছর বয়সের আগে রক্ত দান বৈধ নয়) এবং খুব শীঘ্রই তার রক্তে দুর্লভ এন্টিবডিটি আবিষ্কার করেন। তারপর থেকে কয়েক সাপ্তাহ অন্তর তিনি রক্ত দিয়ে আসছেন। তবে তার রক্তের রক্তরস (প্লাজমা) টুকুই এন্টিবডি সংগ্রহের জন্য যথেষ্ট এবং দুই-তিন সাপ্তাহ অন্তর প্লাজমা দান করা যায় এবং এন্টিবডি বিতরণের জন্য তাকে বেশ ঘন ঘন রক্ত দান করতে হয়।

## ১০০০ তম রক্তদনের রেকর্ড
রক্ত প্লাজমা হিসেবে প্রতি ২ সপ্তাহে একবার দান করা সম্ভব। তিনি মে ২০১১ সালে তার ১০০০ তম রক্তদানের মাইলফলক সম্পন্ন করতে সক্ষম হয়েছেন। এটা ৫৭ বছর সময়কালে প্রতি ৩ সপ্তাহে একবার রক্তদান করলেই কেবল সম্ভব।

## মৃত্যু
২০২৫ সালের ১৭ ফেব্রুয়ারি ৮৮ বছর বয়সে অষ্ট্রেলিয়ার উমিনা বিচের পেনিনসুলা ভিলেজ নার্সিংহোমে ঘুমের মধ্যে তার মৃত্যু হয়।

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:রক্তবিজ্ঞান
বিষয়শ্রেণী:২০২৫-এ মৃত্যু
বিষয়শ্রেণী:রক্তদান
বিষয়শ্রেণী:অস্ট্রেলিয়ার মেডেল অব দি অর্ডার গ্রহীতা
বিষয়শ্রেণী:অস্ট্রেলীয় জনহিতৈষী
বাগিন্দ্রিয়

**বাকপ্রত্যঙ্গ** বা **বাগেন্দ্রিয়** বা **বাগযন্ত্র** বলতে বুঝায় ধ্বনি উৎপাদনে ব্যবহৃৎ বাক ইন্দ্রিয় সমূহকে। ধ্বনি উৎপাদনে মোট ১২টি বাগেন্দ্রিয় ব্যবহার করা হয়।

## বিবরণ
# ঠোঁট (ওষ্ঠ ও অধর);
# দাঁতের পাটি;
# দন্তমূল (অগ্র দন্তমূল);
# অগ্রতালু (শক্ত তালু);
# পশ্চাত্তালু (নরম তালু ও মূর্ধা);
# আলজিভ;
# জিভাগ্র;
# সম্মুখ জিভ;
# পশ্চাদজিভ ();
# নাসা-গহ্বর;
# স্বর-পল্লব (স্বরতন্ত্রী) এবং
# ফুসফুস।

## তথ্যসূত্র

বিষয়শ্রেণী:ভাষাবিজ্ঞান
বিষয়শ্রেণী:উচ্চারণমূলক ধ্বনিবিদ্যা
[বিষয়শ্রেণী:ধ্বনিবিজ্ঞান
[বিষয়শ্রেণী:বাংলা ব্যাকরণ
খালী

**[[খাল]]** শব্দের অর্থ দীর্ঘ খাত, জলপ্রবাহের খাই। শব্দটির উৎপত্তি হয়েছে সংস্কৃত **খাত** থেকে, যার অর্থ গভীর নালা।

খাল থেকে **খালী**। ভারতে আর বাংলাদেশে খালী প্রত্যয়যুক্ত স্থান-নামের বহুল ব্যবহার দেখা যায়।
বাংলাদেশে খালী নামযুক্ত দু’টি জেলা এবং নয়টি উপজেলা আছে।

## জেলা
*নোয়াখালী জেলা
*পটুয়াখালী জেলা

## উপজেলা

* কুমারখালী উপজেলা
* বাঁশখালী উপজেলা 
* বোয়ালখালী উপজেলা 
* মহেশখালী উপজেলা
* কাউখালী উপজেলা, রাঙ্গামাটি জেলা
* নোয়াখালী সদর উপজেলা
* কালুখালী উপজেলা
* মধুখালী উপজেলা
* পটুয়াখালী সদর উপজেলা
* কাউখালী উপজেলা, পিরোজপুর জেলা

## ইউনিয়ন

* শিল খালী ইউনিয়ন
* পালং খালী ইউনিয়ন
* রাজাখালী ইউনিয়ন
* খুটাখালী ইউনিয়ন
* গোলখালী ইউনিয়ন

## জলপ্রবাহ
* সুয়েজ খাল
* পানামা খাল
* মহেশ খাল
* ধোলাই খাল

## আরও দেখুন
* বাংলাদেশের স্থান-নাম প্রত্যয়-তালিকা

## তথ্যসূত্র

বিষয়শ্রেণী:স্থান-নাম
বিষয়শ্রেণী:স্থান-নাম প্রত্যয়
বিষয়শ্রেণী:বসতি
তমিজউদ্দীন প্রামাণিক

শহীদ **তমিজউদ্দীন প্রামাণিক** (জন্ম: ১৯৩১ - মৃত্যু: ১৭ মে, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
তমিজউদ্দীন প্রামাণিকের বাড়ি লালমনিরহাট জেলার কালীগঞ্জ উপজেলার তুষভান্ডার ইউনিয়নের সুন্দ্রাহবি গ্রামে। তার বাবার নাম সয়েফউল্লাহ প্রামাণিক এবং মায়ের নাম তমিজন নেছা। তার স্ত্রীর নাম রেজিয়া খাতুন। তার তিন ছেলে এক মেয়ে।

## কর্মজীবন
তমিজউদ্দীন প্রামাণিক ১৯৭১ সালে গাইবান্ধার মুজাহিদ ব্যাটালিয়নে কর্মরত ছিলেন। মার্চ মাসের প্রথমার্ধে তিনি ছুটি নিয়ে গ্রামের বাড়িতে আসেন। মুক্তিযুদ্ধ শুরু হলে তিনি ইপিআর ও ছাত্র-যুবক সমন্বয়ে গড়া প্রতিরোধ যোদ্ধাদের সঙ্গে যোগ দেন। পরে তাদের সঙ্গে এপ্রিল-মে মাসে কুড়িগ্রাম জেলার নাগেশ্বরী ও ভূরুঙ্গামারীসহ কয়েকটি স্থানে প্রতিরোধ যুদ্ধে অংশ নেন।

## মুক্তিযুদ্ধে ভূমিকা
১৯৭১ সালের ২৬ মে রংপুর ও কুড়িগ্রাম জেলার সীমান্তে পাকিস্তানি সেনারা প্রতিরোধ যোদ্ধাদের পাটেশ্বরী ডিফেন্সে ব্যাপক গোলাবর্ষণ শুরু করে। ফলে তাঁদের পক্ষে সেখানে টিকে থাকা সম্ভব হলো না। মুক্তিযুদ্ধের শুরুতে এখানে প্রতিরোধ যোদ্ধাদের একটি ডিফেন্স ছিল। দলে ছিলেন ইপিআর-মুজাহিদ-আনসার ও বেশ কয়েকজন ছাত্র-যুবক। তারা এই ডিফেন্সে অবস্থান নিয়ে পাকিস্তানি সেনাদের মোকাবিলা করতেন। ২৭ মে ভোরবেলা থানা হেডকোয়ার্টার্সে বসে আছেন প্রতিরোধ যোদ্ধাদের অধিনায়ক ক্যাপ্টেন নওয়াজেশসহ কয়েকজন। এমন সময় দুজন লোক সেখানে আসে। জানাল, তাদের বাড়ি উলিপুর উপজেলায়। তারা আরও বলল, পাকিস্তানি সেনারা ধরলা নদী অতিক্রম করেনি। তাই মুক্তিযোদ্ধাদের পুনরায় পাটেশ্বরীতে ডিফেন্স নেওয়া প্রয়োজন। এ জন্য তারা দুজন খুব জোরাজুরি করতে থাকে। ওই দুজনের সংবাদের ভিত্তিতে প্রতিরোধ যোদ্ধারা আবার পাটেশ্বরী ডিফেন্সে অবস্থান নেওয়ার সিদ্ধান্ত নিলেন। একটি ট্রাক, একটি পিকআপ ও একটি জিপ গাড়িতে রওনা হলেন প্রায় ১০০ জন যোদ্ধা। তাঁদের সঙ্গে রয়েছেন মুজাহিদ বাহিনীর তমিজউদ্দীন প্রামাণিক। আসলে ওই দুজন ছিল পাকিস্তানিদের অনুচর। পাকিস্তানিরা তাদের পাঠিয়ে দিয়ে পাটেশ্বরীতে অ্যামবুশ করে প্রতিরোধ যোদ্ধাদের অপেক্ষায় ছিল। প্রতিরোধ যোদ্ধাদের বহনকারী গাড়ি সেখানে পৌঁছামাত্র পাকিস্তানিরা আক্রমণ করে। প্রতিরোধ যোদ্ধারা দিশেহারা হয়ে পড়েন। প্রাথমিক হতচকিত অবস্থা কাটিয়ে তারা গাড়ি থেকে লাফিয়ে নিচে নেমে পাল্টা আক্রমণের চেষ্টা করলেন। প্রতিরোধ যোদ্ধারা খণ্ড খণ্ড যুদ্ধে লিপ্ত হন। কিন্তু পাকিস্তানি সেনাদের প্রচণ্ড আক্রমণের মুখে শেষ পর্যন্ত তারা ছত্রভঙ্গ হয়ে গেলেন। শহীদ হলেন বেশ কয়েকজন। এর পরও তাঁদের অন্যতম অধিনায়ক মুজাহিদ বাহিনীর অনারারি ক্যাপ্টেন তমিজউদ্দীন প্রামাণিক সংঘর্ষস্থল পরিত্যাগ না করে একাই সাহসিকতার সঙ্গে যুদ্ধ করতে থাকেন। তার গুলিতে বেশ কয়েকজন শত্রুসেনা হতাহত হয়। এই অসম যুদ্ধের একপর্যায়ে তিনিও শত্রুর গুলিতে শহীদ হন। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
ঠাকুরনগর

**ঠাকুরনগর** ভারতের পশ্চিমবঙ্গের উত্তর চব্বিশ পরগনা জেলার বনগাঁ মহকুমা অন্তর্গত একটি সেন্সাস টাউন। এটি গাইঘাটা থানা ও গাইঘাটা ব্লক-এর অন্তর্গত। এখানে ঠাকুরনগর রেলওয়ে স্টেশন নামে একটি স্টেশন রয়েছে, রেল স্টেশনটি শিয়ালদহ, বিধাননগর, দমদম, দমদম ক্যান্টনমেন্ট রেলওয়ে স্টেশন, মধ্যমগ্রাম, বারাসাত, দত্তপুকুর, হাবড়া, গোবরডাঙ্গা, ও বনগাঁ শহর গুলিতে রেল পরিষেবা ও যোগাযোগ করে থাকে। এছা্ড়া ঠাকুরনগর থেকে রানাঘাট, নবদ্বীপ ও গাইঘাটার জন্য বাস পরিসেবা রয়েছে।

## ভূগোল
ঠাকুরনগর সমুদ্র সমতল থেকে ৯ মিটার উচ্চতায় অবস্থিত।এই এলাকা অর্সেনিক কবলিত।

বর্তমানে পশ্চিমবঙ্গ সরকার ঠাকুরনগর কে পৌরসভা এলাকায় রূপান্তরিত করার প্রস্তাব দিয়েছে।
## শিক্ষা প্রতিষ্ঠান
ঠাকুরনগরে দুটি উচ্চমাধ্যমিক বিদ্যালয় রয়েছে।এগুলি হল-
* ঠাকুরনগর হাই স্কুল
* ঠাকুনগর উচ্চবালিকা বিদ্যালয়।
ঠাকুরনগর একটি সরকারি মহাবিদ্যালয় বা কলেজ বর্তমানে চালু হয়েছে।
* পি আর ঠাকুর গভর্মেন্ট কলেজ
## ঠাকুরবাড়ি ও মতুয়া ধাম
মতুয়া সম্প্রদায়ের মানুষের কাছে ঠাকুরবাড়ি ও মতুয়া ধাম বর্তমানে একটি গুরুত্বপূর্ণ মতুয়া তীর্থ কেন্দ্রে পরিণত হয়েছে। মতুয়া ধাম ঠাকুরনগর রেল স্টেশন থেকে ১ কিলোমিটারের মধ্যে অবস্থিত। প্রতিবছর চৈত্র মাসে মতুয়া সম্প্রদায়ের গুরু ও সমাজসংস্কারক  হরিচাঁদ ঠাকুর এবং তার পুত্র গুরুচাঁদ ঠাকুরের আদর্শে মতুয়া ধামে মেলা বসে যা ঠাকুরনগরের মেলা হিসাবে পরিচিত ।

## তথ্যসূত্র

## বহিঃসংযোগ

বিষয়শ্রেণী:উত্তর চব্বিশ পরগনা জেলার শহর ও নগর
বিষয়শ্রেণী:উত্তর চব্বিশ পরগনা জেলার গ্রাম
শেলবর্ন হোটেল

**শেলবর্ন হোটেল** একটি বিখ্যাত হোটেল যা আয়ারল্যান্ডের ডাবলিনের সেন্ট স্টিফেনস গ্রীণ এর দক্ষিণ পাশে একটি সুষমা-মণ্ডিত অট্টালিকায় অবস্থিত। বর্তমানে এটি ম্যারিয়ট ইন্টারন্যাশনাল দ্বারা পরিচালিত হয়। হোটেলটিতে সর্বমোট ২৬৫টি কামরা রয়েছে এবং আঠারো মাস সংস্কারের পর হোটেলটি ২০০৭ সালের মার্চ মাসে পুনরায় চালু করা হয়।

জন ম্যাক কার্ডি হোটেলটির নকশা তৈরি করেন এবং প্যারিসের এম. এম. বারবাজেট স্টুডিও হোটেলের বাহিরের চত্বরের চারটি ভাস্কর্য, দুজন নিউবিআন রাজকন্যা এবং তাদের দাসীর মূর্তিগুলো নির্মাণ করেন।

## ইতিহাস

শেলবর্ন হোটেলটি ১৮২৪ সালে মার্টিন বার্ক দ্বারা নির্মিত হয়, যিনি টিপারারির অধিবাসী ছিলেন; মার্টিন সেন্ট স্টিফেনসের কাছাকাছি তিনটি টাউনহাউসের অধিকার লাভ করেন, যা ইউরোপের সবচেয়ে বড় গার্ডেন স্কয়ার। মার্টিন বার্ক তার নতুন হোটেলটির নামকরণ শেলবর্নের দ্বিতীয় আর্ল উইলিয়াম পেটির নামানুসারে দ্যা শেলবর্ন রাখেন।

১৯০০ সালের শুরুর দিকে, অ্যালোয়েস হিটলার জুনিয়ার, অ্যাডলফ হিটলারে সৎভাই ডাবলিনে থাকাকালীন হোটেলটিতে কাজ করেন।

১৯১৬ সালে ইস্টার রাইজিং এর সময় হোটেলটি অ্যান্ড্রুজ নামের একজন ক্যাপ্টেনের নেতৃত্বে ৪০ জনের একটি বিট্রিশ সৈন্যদল অধিগ্রহণ করে। তাদের উদ্দেশ্য ছিলো মাইকেল ম্যালিনের নেতৃত্বাধীন আইরিশ বাহিনীকে আক্রমণ করা।

১৯২২ সালে, ১১২ নম্বর কক্ষে আয়ারল্যান্ডীয় সংবিধান|আইরিশ সংবিধানের খসড়া তৈরি করা হয়, যা বর্তমানে সংবিধান কক্ষ নামে পরিচিত।

## তথ্যসূত্র

## বহিঃসংযোগ
*দাপ্তরিক তথ্যক্ষেত্র

বিষয়শ্রেণী:প্রজাতন্ত্রী আয়ারল্যান্ডের হোটেল
জারবেরা

**জারবেরা** () ( or ) L. বা **ঝাড়বালা** হচ্ছে এস্টারেসি (ডেইজি পরিবারের) একটি গণের উদ্ভিদের নাম। জার্মান পরিবেশবিদ ট্রাগোট জরবার প্রথম এই ফুলের গণটির অস্তিত্ব আবিষ্কার করেন বলে তার নামানুসারেই ফুলটির এরকম নামকরণ হয়েছে | (১৭১০-১৭৪৩) যিনি রাশিয়া ভ্রমণ করেন এবং কার্ল লিনিয়াসের বন্ধু ছিলেন।

এই মূহুর্তে সারাবিশ্বের ফুলের বাজারে চাহিদার তুঙ্গে যে ফুলগুলো রয়েছে তারমধ্যে জারবেরা অন্যতম। এজন্যই দিন দিন বাংলাদেশ সহ সারা বিশ্বেই জারবেরা চাষ বৃদ্ধি পাচ্ছে। জারবেরা ফুলের পূর্ণ বিকাশের জন্য পর্যাপ্ত পরিমাণ সূর্যের আলোর প্রয়োজন হয়।

## বিবরণ
জারবেরা বহুবর্ষজীবী বীরুৎশ্রেণির একটি উদ্ভিদ। মাটি, স্থান, খাদ্য ও পরিচর্যা ভেদে এর উচ্চতা প্রায় ৩০-৫০ সে.মি.পর্যন্ত হতে পারে। এই গাছ দেখতে গুচ্ছাকার বা ঝোপপূর্ণ হয়ে থাকে। এর প্রত্যেকটি কাণ্ডের অগ্রভাগে ফুল ফোটে। ফুল লাল, হলুদ, সাদা কমলা ও গোলাপি রঙের হয়ে থাকে। সাধারণত সারা বছরই অল্প পরিমাণ ফুল ফুটলেও এপ্রিল-মে মাসে বেশি ফুল ফোটে।

জারবেরা সব ধরনের জলবায়ুতেই কমবেশি জন্মায়। তবে উজ্জ্বল সূর্যের আলো যুক্ত স্থানে লাগালে জারবেরা গাছ খুব ভালো হয় ও এর ফুলও উন্নতমানের হয়। বাংলাদেশে শীতকালে ও শীতের শেষের দিকে এর চাষাবাদ বেশি হতে দেখা যায়। যে কোন উৎসবে নারীদের খোপায় জারবেরা গুঁজে দিয়ে নিজের সাজ ও সৌন্দর্য বাড়িয়ে নিতে ব্যাপক ভাবে দেখা যায়। জারবেরা ৪০টির বেশি প্রজাতি রয়েছে।

বংশবিস্তারের জন্য জারবেরা গাছের মুল, শিকড় ও মূলসহ কাণ্ড আলাদা করে গাছের সংখ্যা বাড়ানো যায়। আবার এর বীজ রোপণ করেও বংশবিস্তার ঘটানো যায়।

## চিত্রশালা

File:Orange gerbera Daisy.jpg|কমলা রঙের জারবেরা
File:Gerbera with pink and white petals.jpg|একই ফুলে জারবেরার সাদা ও গোলাপী পাপড়ি
File:Orange Daisy sepals.jpg|জারবেরার বৃত্যংশ


## তথ্যসূত্র

## বহিঃসংযোগ

বিষয়শ্রেণী:ফুল
বিষয়শ্রেণী:উদ্যান উদ্ভিদ
কিনান চোনাই

**কিনান চেনাই** (জন্মঃ ২৯ জানুয়ারী ১৯৯১; হায়দ্রাবাদ) ট্রাপ ডিসিপ্লিনের একজন ভারতীয় শুটার। তিনি ২০১৬ সালের ২৬ জানুয়ারীতে দিল্লিতে অনুষ্ঠিত এশিয়া অলিম্পিক শুটিংয়ে জিতে ২০১৬ গ্রীষ্মকালীন অলিম্পিকের অংশগ্রহণের যোগ্যতা অর্জন করেন।

## জীবনী
কিনান চোনাই ভারতের হায়দ্রাবাদে একটি পারসী পরিবারে জন্মগ্রহণ করেন. তার বাবা ছিলেন একজন ট্রাপ ডিসেপ্লিনের জাতীয় স্তরের শুট্যার চ্যাম্পিয়ন এবং একজন ব্যবসাদার. তিনি একটি নির্বাচিত বিদেশী ভাষা জার্মানি নিয়ে তামিলনাড়ুর ওটির হার্বান স্কুল থেকে তার শিক্ষা সম্পন্ন করেন. স্কুল জীবনে তিনি হকি এবং ফুটবল টিমেও খেলতেন. তিনি স্কুলে ফ্রিস্টাইল সাঁতারে 3 বছর চ্যাম্পিয়ন হয়েছিলেন. 2013 তে তিনি প্রথম শটগান নেন এবং প্রাথমিক স্তরে তার বাবার কাছেই শিক্ষা পান. পরবর্তীকালে তিন চারবার অলিম্পিকে যাওয়া মানশের সিং কে ক্রীড়াশিক্ষক হিসাবে পান. তিনি ভারতের 50তম এবং 51তম জাতীয় জুনিয়র পুরুষ ট্রাপ স্যুটিং এ জিতে সোনার পদক অর্জন করেন. তিনি 
2008 কমনওয়েলথ যুব গেমসে আরোও একটি সোনার পদক জয় করেন.
28 জানুয়ারী 2016 দিল্লীতে চতুর্থ এশিয়া অলিম্পিক স্যুটিং এ বাছাইপর্বের পর 2016 গ্রীষ্মকালীন অলিম্পিকে কিনান যোগ্যতা অর্জন করেন, যেখানে তিনি পুরুষ ট্রাপে 19তম স্থানে যোগ্যতা অর্জন করেন.

## তথ্যসূত্র

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১৬ গ্রীষ্মকালীন অলিম্পিকের শুটার
বিষয়শ্রেণী:ভারতীয় অলিম্পিক শুটার
বিষয়শ্রেণী:পারসি ব্যক্তি
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:ভারতীয় পুরুষ ক্রীড়া শুটার
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:২০২২ এশিয়ান গেমসের পদক বিজয়ী
ঠাকুরনগর রেলওয়ে স্টেশন

**ঠাকুরনগর রেলওয়ে স্টেশন** শিয়ালদহ-বনগাঁ লাইন এর গোবরডাঙা ও চাঁদপাড়া রেলওয়ে স্টেশন এর মাঝে অবস্থিত একটি রেলওয়ে স্টেশন। এই স্টেশনটি ঠাকুরনগর বাজার পাশেই অবস্থিত। এই স্টেশনটি ঠাকুরনগর এলাকার যোগাযোগের একটি গুরুত্বপূর্ণ মাধ্যম। স্টেশনটি থেকে ঠাকুরনগর এর সঙ্গে কলকাতা, বারাসাত, চাঁদপাড়া ও বনগাঁ শহরের যোগাযোগ রক্ষা করা হয়। স্টেশনটিতে মোট দুটি প্লাটফর্ম রয়েছে।

## অবস্থান
এই রেলওয়ে স্টেশনটি শিয়ালদহ স্টেশন থেকে ৬৩ কিলোমিটার দূরে ২২.৯২° উত্তর ও ৮৮.৭৭° পূর্বে অবস্থিত। স্টেশনটি সমুদ্র সমতল থেকে ১০ মিটার উঁচুতে অবস্থিত।

## যোগাযোগ ব্যবস্থা
স্টেশনের পাশ দিয়েই ঠাকুরনগর-চাঁদপাড়া রোড চলে গেছে। এছাড়া স্টেশনটি গাইঘাটা ও গোবরডাঙার সঙ্গে সড়ক পথে যুক্ত। স্টেশন থেকে চাঁদপাড়া ও  শুটিয়া,গাইঘাটার,চারঘাটের  সঙ্গে অটো পরিসেবা রয়েছে।সল্প দূরত্বের জন্য রয়েছে রিকসা-ভ্যান ও টোট পরিসেবা।

## আধুনিকরণ
মমতা বন্দ্যোপাধ্যায় রেল মন্ত্রী হিসাবে ঠাকুরনগর স্টেশনের আধুনিকরণের প্রস্তাব দেন। এরপর স্টেশন এর দুটি প্লাটফর্মে সম্পূর্ণ আচ্ছাদন (সেড) দেওয়া হয়। নতুন টিকিট সংগ্রহ কক্ষ নির্মাণ করা হয়।

## তথ্যসূত্র

## বহিঃসংযোগ

বিষয়শ্রেণী:উত্তর চব্বিশ পরগনা জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:শিয়ালদহ রেল বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বাংলার স্থান-নাম প্রত্যয়ের তালিকা

স্থান-নাম হচ্ছে যে কোন স্থানের বা ভৌগোলিক অঞ্চলের সাধারণ নাম। বাংলার বিভিন্ন ধরনের স্থান-নাম প্রত্যয় দেখা যায়। বেশিরভাগ স্থান-নামের প্রত্যয় অংশে সংস্কৃত, প্রাকৃত, দেশী, আরবি, ফার্সি ইত্যাদি ভাষা হতে উদ্ভূত শব্দের প্রত্যয় যুক্ত হতে দেখা যায়।

## বাংলাদেশের স্থান-নামের প্রত্যয়-তালিকা

## আরও দেখুন

## তথ্যসূত্র

বিষয়শ্রেণী:স্থান-নাম প্রত্যয়
বিষয়শ্রেণী:বাংলা ভাষা
বিষয়শ্রেণী:ভূগোল সম্পর্কিত তালিকা‎
শিয়ালদহ–হাসনাবাদ–বনগাঁ–রানাঘাট লাইন

**শিয়ালদহ–হাসনাবাদ–বনগাঁ–রানাঘাট লাইন** হল তিনটি লাইনের সাংযোগ। লাইন তিনটি হল- শিয়ালদহ-বনগাঁ,বারাসাত-হাসনাবাদ ও বনগাঁ-রানাঘাট লাইন। এই তিনটি লাইনের মোট দৈর্ঘ্য ১৬২ কিলোমিটার। এর প্রান্তিক স্টেশনগুলি হল শিয়ালদহ, হাসনাবাদ ও বনগাঁ। এটি কলকাতা শহরতলি রেলওয়ে ব্যবস্থার অংশ এবং পূর্ব রেলের অন্তর্গত।

## ইতিহাস
শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। ১৮৮২-৮৪ সালে বেঙ্গল সেন্ট্রাল রেলওয়ে কোম্পানি দুটি লাইন নির্মাণ করেছিল: দমদম থেকে খুলনা পর্যন্ত বনগাঁ হয়ে, এখন বাংলাদেশে রয়েছে এই লাইনের কিছু অংশ এবং অন্যটি রানাঘাট ও বনগাঁকে যুক্ত করে। মার্টিন্স লাইট রেলওয়ে ১৯১৪ সালে বারাসত থেকে বসিরহাট পর্যন্ত ২ ফুট ৬২৬ এমএম (৭২৬ মিমি) হালকা রেলওয়ে নির্মাণ করে এবং পরবর্তীকালে হাসনাবাদ পর্যন্ত প্রসারিত করা হয়। লাইন ১৯৫৭ এবং ১৯৬২ সালের মধ্যে ১,৬৭৬ মিমি (৫ ফুট ৬ ইঞ্চি) ব্রড গেজে রূপান্তরিত হয়েছিল। ১৯৬৩-৬৪ সালে শিয়ালদহ-দমদম-বারাসত-অশোকনগর-বনগাঁ সেক্টরটি বিদ্যুতায়িত হয়। অবশিষ্ট লাইন ১৯৭০ সালের মধ্যে বিদ্যুতায়িত করা হয়।

## বৈদ্যুতীকরণ
১৯৬৩-৬৪ সালে শিয়ালদহ-অশোকনগর সেক্টরকে বিদ্যুৎ সরবরাহ করা হয়। অবশিষ্ট লাইন ১৯৭০ সালে বিদ্যুতায়িত করা হয়।

## কার শেড
শিয়ালদহের কাছাকাছি নরকেডাঙা খালের কাছে একটি ইএমইউ গাড়ী চালা রয়েছে, যার মধ্যে কিছু ইঞ্জিন রাখারও স্থান রয়েছে। বারাসাতে একটি ইএমইউ কারশেড বা গাড়ী চালা রয়েছে, যা রেল ইঞ্জিন এবং গাড়ির রক্ষণাবেক্ষণের জন্য তৈরী করা হয়েছে।

## ট্রেন
এই রেলপথের একমাত্র প্রধান ট্রেন বন্ধন এক্সপ্রেস। এই রুটে অনেক স্থানীয় ট্রেনও রয়েছে।

## গুরুত্বপূর্ণ স্টেশন

* শিয়ালদাহ 
* দমদম জং *(বালি ও ব্যারাকপুর লাইন আলাদা হয়েছে)*
* বারাসাত জং *(বসিরহাট - হাসনাবাদ লাইন আলাদা হয়েছে)*
* হাবরা 
* বনগাঁ জং

## তথ্যসূত্র

## বহিঃসংযোগ
* 

বিষয়শ্রেণী:শিয়ালদহ রেল বিভাগ
বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:ভারতের ৫ ফুট ৬ ইঞ্চি গেজের রেলপথ
দ্য কপিল শর্মা শো

***দ্য কপিল শর্মা শো*** হলো একটি ভারতীয় হিন্দি স্ট্যান্ড আপ কমেডি এবং টক শো, যেটি ২০১৬ সালের ২৩শে এপ্রিলে প্রথম প্রচারিত হয়েছিল (বর্তমানে এই অনুষ্ঠানের দ্বিতীয় মৌসুম চলছে)। এই অনুষ্ঠানটি সনি টিভিতে সম্প্রচারিত হয়। এই অনুষ্ঠানটি "শান্তিবন নন-কো-অপারেটিভ হাউজিং সোসাইটি"তে বসবাসরত কপিল শর্মা এবং তার প্রতিবেশীদের নিয়ে আবর্তিত। এই অনুষ্ঠানের প্রতিটি পর্বে বিশেষ অতিথিরা সাক্ষাৎকার ও তাদের চলচ্চিত্রের প্রচারণার জন্য উপস্থিত হন। এই অনুষ্ঠানের মঞ্চ ভারতের মুম্বই শহরের গোরেগাঁওয়ের ফিল্ম সিটিতে অবস্থিত।

## বিন্যাস
### মৌসুমের সংক্ষিপ্ত বিবরণ

এই অনুষ্ঠানের বিন্যাসটি মূলত কালার্স-এ প্রচারিত *[[কমেডি নাইটস উইথ কপিল|কমেডি নাইটস উইথ কপিলের]]* মতো। *দ্য কপিল শর্মা শো* কপিল শর্মা এবং তার দলের অন্যান্য সদস্যদের নিয়ে আবর্তিত; যাদের মধ্যে কিকু শারদা, সুমনা চক্রবর্তী, চন্দন প্রভাকর, ভারতী সিং, কৃষ্ণ অভিষেক এবং রোশেল রাও অন্যতম, এরা সকলে শান্তিবন নন-কো-অপারেটিভ হাউজিং সোসাইটির বাসিন্দা হিসেবে এই অনুষ্ঠানে অংশগ্রহণ করেন। সাধারণত প্রতিটি পর্ব প্রধানত দুই অংশে বিভক্ত থাকে: প্রথম অংশে অনুষ্ঠানের অভিনেতারা কৌতুকনাট্য পরিবেশন করেন এবং দ্বিতীয় অংশে অনুষ্ঠানে উপস্থিত অতিথিগণের সাক্ষাৎকার পরিবেশন করা হয়, একই সাথে অনুষ্ঠানের অভিনেতারা উপস্থিত অতিথিদের সাথে কৌতুক পরিবেশন করে থাকে। নবজ্যোত সিং সিধু এই অনুষ্ঠানের স্থায়ী অতিথি, যিনি তার কবিতার মাধ্যমে বিনোদন প্রদান করেন।

## অভিনয়ে
### মৌসুম ১
#### প্রধান
*কপিল শর্মা  – স্বয়ং, উপস্থাপক, কাপ্পু শর্মা, চাপ্পু শর্মা, শমশের সিং, রাজেশ আরোরা, গাপ্পু, টাপু
*নবজ্যোত সিং সিধু – স্থায়ী অতিথি
*সুনীল গ্রোভার – ডা. মসহুর গুলাটি, রিঙ্কু দেবী, পিদ্দু, সূর্যপ্রকাশ
*আলী আসগর – পুস্পা নানী, মামা, বেগম লুচ্চি, বেবীনাজ
*কিকু শারদা – বামপারিয়া লটারি, সন্তোষ, দামোদার ঈশ্বরলাল গাইতোন্ডে, বাচ্চা যাদব, কাচ্চা যাদব, মোটাভাই, নবাব মুলচন্দ খান, নো চোপড়া, মুরলি, বাচ্চু চৌবে
*ভারতী সিং – বাবলি মৌসি, লালি
*চন্দন প্রভাকর  – চান্দু, ভিমলা দেবী
*সুমনা চক্রবর্তী – সারলা গুলাটি
*রোশেল রাও – লটারি আকেলা
*শুগন্ধা মিশ্র – শিক্ষিকা বিদ্যাবতী

#### সহযোগী
*নাসীম ভিকি – চিকু
*পরেশ গনাত্রা – অটোচালক
*রাজিব ঠাকুর – পুলিশ
*উপাসনা সিং – টুইংকেল
*সিদ্ধার্থ সাগর – ওমেরিয়ান খুরানা
*হুসাইন দেহগমওয়ালা – চুন্নু ত্রিপাঠী
*নবীন বাওয়া – বিভিন্ন চরিত্র
*বিকল্প মেহতা – অতিথি চরিত্রে
*অতুল পরচুরে – দেহরক্ষী
*দেবীনা ব্যানার্জী – অতিথি চরিত্রে
*সারগুন মেহরা – ডা. সুধা
*পূজা গর – অতিথি চরিত্রে
*রশ্মি চোপড়া – অতিথি চরিত্রে
*মঞ্জু শর্মা – ঠান্ডাই দেবী
*মনিকা কাস্টেলিনো – অতিথি চরিত্রে
*রাজু শ্রীবাস্তব – বাম্পারের চাচা
*কার্তিকী রাজ – খাজুর, খাজুরি
*সুরেশ মেনন – মোহন

### মৌসুম ২
#### প্রধান
* কপিল শর্মা – কাপ্পু শর্মা, শর্মা বন্ধু সালাহ-সেন্টারের মালিক
* নবজ্যোত সিং সিধু – স্থায়ী অতিথি
* কিকু শারদা – বাচ্চা যাদব
* সুমনা চক্রবর্তী – ভুরি, তিতলি যাদবের বোন
* চন্দন প্রভাকর – চন্দন, শর্মা বন্ধু সালাহ-সেন্টারের পরামর্শদাতা
* কৃষ্ণ অভিষেক – স্বপ্না মালিক
* ভারতী সিং – তিতলি যাদব
* রোশেল রাও – চিঙ্গারি
* এডওয়ার্ড সোনেনব্লিক – রবার্ট পাসওয়ান

## পর্বের তালিকা
### মৌসুম ১

### মৌসুম ২

## তথ্যসূত্র

## বহিঃসংযোগ
* 
* 

বিষয়শ্রেণী:সনি এন্টারটেইনমেন্ট টেলিভিশনের মৌলিক অনুষ্ঠান
বিষয়শ্রেণী:২০১৬-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:হিন্দি ভাষার টেলিভিশন অনুষ্ঠান
আবদুল জলিল (বীর প্রতীক)

:

**আবদুল জলিল** (জন্ম: ১৯৪৩ এবং মৃত্যু :৮ই ডিসেম্বর, ২০১৭ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আবদুল জলিলের জন্ম যশোরের ঝিকরগাছা উপজেলার পাল্লা গ্রামে। তার বাবার নাম মোহর আলী মোড়ল এবং মায়ের নাম ইয়ার বানু। তার স্ত্রীর নাম হালিমা বেগম। এ দম্পতির চার ছেলে ও তিন মেয়ে। 

## কর্মজীবন
১৯৭১ সালে আবদুল জলিল ইপিআরের ৭ নম্বর উইংয়ের অধীনে জয়পুরহাটের পাঁচবিবি সীমান্ত বিওপিতে কর্মরত ছিলেন। মুক্তিযুদ্ধ শুরু হলে তিনি সেখান থেকে পালিয়ে নিজ এলাকা যশোরের ঝিকরগাছায় চলে আসেন। পরে ওখানকার ইপিআরে সঙ্গে যোগ দেন। তাদের সঙ্গে বিভিন্ন স্থানে প্রাথমিক প্রতিরোধ যুদ্ধে অংশ নেন। এরপর ভারতে যান।

## মুক্তিযুদ্ধে ভূমিকা
১৯৭১ সালের অক্টোবরের শেষ দিকে সন্ধ্যাবেলায় যশোর জেলা সদরের পশ্চিমে ঝিকরগাছা উপজেলায় পাকিস্তানি বাহিনীর উপর আক্রমণের জন্য অতি সন্তর্পণে মুক্তিবাহিনীর একটি দল এগিয়ে যায়। দলে ছিল গণবাহিনীর ১৫ জন ও ইপিআরের কয়েকজন। তারা দোসহাতিনায় অবস্থান নেন। সেখানে পাকিস্তানি বাহিনীর একটি শক্ত ডিফেন্স ছিল। মুক্তিযোদ্ধাদের নেতৃত্বে ছিলেন অলীক কুমার গুপ্ত। সেকেন্ড ইন কমান্ড ছিলেন আবদুল জলিল। আনুমানিক সন্ধ্যা সাতটার দিকে পাকিস্তানি বাহিনীর ডিফেন্স লক্ষ্য করে একযোগে গর্জে উঠল মুক্তিযোদ্ধাদের সব অস্ত্র। পাকিস্তানি বাহিনী প্রথম দিকে পাল্টা আক্রমণের তেমন সুযোগ পেল না। ওখান থেকে শোনা গেল শুধু চিৎকার আর আর্তনাদ। বিপর্যস্ত হয়ে গেল শত্রুর ডিফেন্স। একটু পর তারা পাল্টা আক্রমণ শুরু করে। শুরু হলো তুমুল যুদ্ধ। আবদুল জলিল ও অন্য মুক্তিযোদ্ধারা বীরত্বের সঙ্গে যুদ্ধ করতে থাকেন। এই যুদ্ধে পাকিস্তানি বাহিনীর ১০ জন সেনা নিহত হয়। তাদের পাঁচটি চায়নিজ রাইফেল, কিছু হেলমেট ও খাদ্য মুক্তিযোদ্ধাদের দখলে আসে। মুক্তিযোদ্ধাদের পক্ষে একজন গেরিলা যোদ্ধা আহত হন। আবদুল জলিল মুক্তিবাহিনীর ৮ নম্বর সেক্টরের বসরা সাব-সেক্টরের অধীন ঝিকরগাছা ও শার্শা এলাকায় যুদ্ধ করেন। বেশিরভাগ সময় তিনি ঝিকরগাছায় অবস্থান করতেন। মুক্তিযুদ্ধ চলাকালে এই এলাকায় প্রতিনিয়ত যুদ্ধ হয়েছে। মে মাসের দিকে পাকিস্তানি সেনারা ঝিকরগাছা উপজেলার আজমপুর, বোদখানা, দোসহাতিনা, গঙ্গাধরপুর গ্রামে বিভিন্ন দিন আক্রমণ করে। আবদুল জলিল ইপিআরদের সঙ্গে নিয়ে তখন পাকিস্তানি বাহিনীর ওপর পাল্টা আক্রমণ চালান। ফলে তখন পাকিস্তানিরা ফিরে যেতে বাধ্য হয়। পাকিস্তানিরা জানতে পারে, এসব আক্রমণের নেতৃত্ব দিয়েছেন ইপিআরের আবদুল জলিল। তখন তারা লোকজনের সামনে বলে, ‘জলিল জিন হে না, রকেট হে।’ সেই থেকে আবদুল জলিল হয়ে যান রকেট জলিল। আবদুল জলিল একবার ঝিকরগাছার সিংড়ি ইউনিয়নের মধুখালী গ্রামে রাস্তায় মাইন বিস্ফোরণ ঘটিয়ে শত্রুপক্ষের কয়েকজনকে হতাহত করেন। এক দিন বেনেয়ালি এলাকা থেকে এক বিদেশি নারী যাজককে তিনজন পাকিস্তানি সেনা ধরে নিয়ে যাচ্ছিল। খবর পেয়ে আবদুল জলিল সহযোদ্ধা হাজারী লাল তরফদারকে সঙ্গে নিয়ে তাদের আক্রমণ করেন এবং নারী যাজককে উদ্ধার করেন। দুই পাকিস্তানি সেনা তাদের হাতে নিহত হয়। একজনকে তারা জীবিত অবস্থায় আটক করেন। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১৭-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:যশোর জেলার ব্যক্তি
সফটওয়্যার সংকট

**সফটওয়্যার ক্রাইসিস** শব্দটি  কম্পিউটার বিজ্ঞান এর শুরুর দিকে ব্যবহৃত একটি শব্দ যা নির্দিষ্ট সময়ের মধ্যে কার্যকর ও ব্যবহারযোগ্য কম্পিউটার প্রোগ্রাম তৈরিতে ব্যর্থতা বোঝাতে ব্যবহৃত হত। সফটওয়্যার ক্রাইসিসএর কারণ ছিল কম্পিউটার এর ক্রমবর্ধমান শক্তি বৃদ্ধি এবং জটিল সমস্যা সমাধানের সক্ষমতাহীনতা, সেই সময় প্রচুর সফটওয়্যার সংক্রান্ত সমস্যা সৃষ্টি হয়েছিল কারণ বিদ্যমান পদ্ধতি (method) তা সমাধানের জন্য যথেষ্ট ছিল না।

"সফটওয়্যার ক্রাইসিস" শব্দটি ১৯৬৮ সালে জার্মানিতে প্রথম ন্যাটো(NATO) সফটওয়্যার ইঞ্জিনিয়ারিং সম্মেলনে&nbsp;কিছু অংশগ্রহণকারীদের দ্বারা ব্যবহৃত হয়েছিল। Edsger Dijkstra ১৯৭২ সালে এসিএম টুরিং পুরস্কার এর বক্তৃতায় এই একই সমস্যার কথা উল্লেখ করেন:

সফটওয়্যার ক্রাইসিস  এর কারণ গুলো হার্ডওয়্যার সংক্রান্ত জটিলতা এবং সফটওয়্যার উন্নয়ন প্রক্রিয়ার সাথে সংযুক্ত ছিল. সংকট এর কারণে বিভিন্ন সমস্যা দেখা দিচ্ছিল
* প্রকল্প সচল রাখতে অতিরিক্ত বাজেট দরকার হচ্ছিলো। 
* প্রকল্প গুলো সম্পন্ন করতে অতিরিক্ত সময়ের প্রয়োজন হচ্ছে।
* সফটওয়্যারগুলো ছিল খুবই অদক্ষ।
* সফটওয়্যার ছিল নিম্ন মানের।
* সফটওয়্যার গুলো প্রয়োজনীয় চাহিদা পূরণ করতে অক্ষম ছিলো। 
* প্রকল্পগুলো ছিল ব্যবস্থাপনাহীন এবং কোডগুলোর মান বজায় রাখা কঠিন ছিলো।
* সফটওয়্যারগুলো ডেলিভারী করা সম্ভব হয়নি।

## আরও দেখুন
* এআই উইন্টার
* ব্যর্থ এবং ব্যয়বহুল কাস্টম সফটওয়্যার প্রকল্পের তালিকা
* ফ্রেড ব্রুকস
* Technological singularity

## তথ্যসূত্র



## বহিঃসংযোগ
* Edsger Dijkstra: দ্য হাম্বল প্রোগ্রামার (পিডিএফ ফাইল, 473kB)
* B. Randell - ন্যাটো সফটওয়্যার ইঞ্জিনিয়ারিং সম্মেলন
* Markus Bautsch: *সফটওয়্যার সংকট এর চক্র*&nbsp;: ENISA-কে ত্রৈমাসিক উপর ''নিরাপদ সফটওয়্যার'' (পিডিএফ ফাইল; 1,86 MB)

বিষয়শ্রেণী:সফটওয়্যার
বিষয়শ্রেণী:কম্পিউটার শিল্প
বিষয়শ্রেণী:সফটওয়্যারের গুণমান
বিষয়শ্রেণী:সফটওয়্যারের ইতিহাস
১০ মুহররম

**১০ মুহররম** () বা **১০ মুহররম আল-হারাম** হলো ইসলামি বর্ষপঞ্জির প্রথম মাস মুহররমের দশম দিন এবং একই সঙ্গে হিজরী বছরেরও ১০ম দিন। বছর শেষ হতে আরও ৩৪৪ বা ৩৪৫ দিন বাকি রয়েছে। ইসলামি বর্ষপঞ্জি চাঁদের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।

## ঘটনাবলী
* ৫ হিজরী - **[[যাত আল-রিকা অভিযান]]** সংঘটিত হয়; যাতে ইসলামের শেষ নবী মুহাম্মাদ (সা.) বনু গাতাফানের কয়েকটি গোত্রের বিরুদ্ধে নেতৃত্ব দেন।
* ৬১ হিজরী - **[[কারবালার যুদ্ধ]]** সংগঠিত হয়; যাতে ইসলামের নবী মুহাম্মদের ( সা.)নাতি হোসাইন ইবনে আলী তার অল্প কিছু সমর্থক-আত্মীয়দের নিয়ে উমাইয়া খলিফা প্রথম ইয়াজিদের বশ্যতা অস্বীকার করে তার বিশাল সেনাবাহিনীর বিরুদ্ধে যুদ্ধে লিপ্ত হন এবং তার ছয় মাস বয়সী শিশুপুত্র আলী আল-আসগর ইবন হোসাইনসহ সকল পুরুষ সমর্থকদের নিয়ে নিহত হন এবং তাদের সঙ্গে থাকা নারী এবং শিশুরা বন্দি হয়।
* ৫৬১ হিজরী - **[[সালাহুদ্দিন আইয়ুবি]]** মিসরের ফাতিমীয় খিলাফতের সমাপ্তি ঘোষণা করে এবং একে আইয়ুবীয় সালতানাতের অন্তর্ভূক্ত করেন।
* ৬৪৮ হিজরী - **[[সপ্তম ক্রুসেড]]** সংঘর্ষে ফ্রান্সের রাজা নবম লুই মুসলিমদের হাতে বন্দি হন।

## জন্মদিন
* ১০২০ হিজরি - **[[ইভলিয়া সেলেবি]]**, অটোমান পরিব্রাজক, *[[সিয়াহাতনাম]]* ("Book of Travel") -এর রচয়িতা।
* ১৩১১ হিজরি - **[[মুহাম্মাদ ইবনে ইব্রাহিম আল আশ-শেখ]]**, ইসলামি পণ্ডিত এবং সৌদি আরবের সাবেক গ্র্যান্ড মুফতি।

## মৃত্যদিন
* ৬১ হিজরী - **[[ইমাম]] [[হোসাইন ইবনে আলী]]**; ইসলামের নবী মুহাম্মদের (সা.) নাতি এবং শিয়া মতাবল্বীদের তৃতীয় ইমাম।

## ছুটী ও অন্যান্য
* আশুরা - মধ্যপ্রাচ্য ও অন্যান্য ইসলামি দেশসমূহ।

## তথ্যসূত্র

## বহিঃসংযোগ
* সাইট এএফপি। 

বিষয়শ্রেণী:ইসলামি পঞ্জিকার দিন
বিষয়শ্রেণী:মুহররম
হাবরা রেলওয়ে স্টেশন

**হাবরা রেলওয়ে স্টেশন** শিয়ালদহ-বনগাঁ লাইনের একটি গুরুত্বপূর্ণ রেলওয়ে স্টেশন। এটি কলকাতা শহরতলির রেল ব্যবস্থার একটি অংশ। এটি হাবরা শহর ও বৃহত্তর হাবরার (হাবরা, অশকনগর-কল্যাণগর ও গুমা) প্রধান রেলওয়ে স্টেশন।

এই স্টেশনের কোড হল এইচবি। এই স্টেশনটি হাবরা শহরে পরিষেবা প্রদান করে।

## অবস্থান

এটি শিয়ালদহ রেলস্টেশন থেকে ৪৫ কিলোমিটার উত্তর পূর্বে অবস্থিত এবং পূর্ব রেলের শিয়ালদহ-বনগাঁ শাখা লাইনের বারাসাত থেকে ২৩ কিমি দূরে অবস্থিত। স্টেশনটি সমুদ্র সমতল থেকে ১১ মিটার উঁচু। গোবরডাঙা, ঠাকুরনগর এবং বনগাঁর স্থানীয় ট্রেনগুলি এই শহরটিকে শিয়ালদহ স্টেশন এবং সেই সাথে শিয়ালদহ-বনগাঁর শাখা লাইনের অন্যান্য স্টেশনগুলির সাথে সংযুক্ত করে। হাবড়া স্টেশন রোডটি সরাসরি এনএইচ ৩৫ (যশোর রোড) এর সাথে সংযুক্ত। এই স্টেশনটি বনগাঁ ও বারাসতের মধ্যকার অন্যতম একটি প্রধান রেলস্টেশন।

## ইতিহাস
হাবড়া কলকাতা শহরতলি রেলওয়ের শিয়ালদহ–হাসনাবাদ–বনগাঁ–রানাঘাট লাইনে অবস্থিত। ১৮২৮-৮৪ সালে বেঙ্গল সেন্ট্রাল রেলওয়ে কোম্পানি বনগাঁ হয়ে দমদম থেকে খুলনার (বর্তমান বাংলাদেশে) মধ্যে সংযোগ লাইন নির্মিত করে। ১৯৬৩-৬৪ সালে সিলাহ-দম দম-বারাসাত-অশোক নগর-বনগাঁও সেক্টরের লাইন বিদ্যুতায়িত করা হয়েছিল।

## পরিকাঠামো
স্টেশনটিতে মোট ৩টি প্লাটফর্ম রয়েছে। এখানে সংরক্ষিত ও অসংরক্ষিত - উভয় প্রকার রেল টিকিট সংগ্রহের ব্যবস্থা রয়েছে। স্টেশনে পানীয় জলের ব্যবস্থা রয়েছে।

## তথ্যসূত্র

বিষয়শ্রেণী:উত্তর চব্বিশ পরগনা জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:শিয়ালদহ রেল বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
আকবরের সমাধিসৌধ

থাম্ব|160px| আকবরের সমাধি
160px|থাম্ব|মনোহর কর্তৃক অঙ্কিত আকবরের প্রতিকৃতি
ডান|থাম্ব|সমাধিসৌধের ভেতরে আকবরের সমাধি, ঐতিহ্য অনুযায়ী মূল সমাধিটি এই দৃশ্যমান সমাধির নিচে রয়েছে
[থাম্ব|[সন্ধ্যা|সান্ধ্যকালীন দৃশ্য]]

**আকবরের সমাধিসৌধ** মুঘল স্থাপত্যের একটি অন্যতম গুরুত্বপূর্ণ নিদর্শন। ৪৮ হেক্টর (১১৯ একর) জমির ওপর স্থাপিত সমাধিসৌধটি ভারতের উত্তর প্রদেশের আগ্রার শহরতলী সিকান্দ্রাতে অবস্থিত। ১৬০৫ সালে সমাধিসৌধটির নির্মাণ কাজ শুরু হয় এবং ১৬১৩ সালে নির্মাণ সম্পন্ন হয়।

## ইতিহাস

## অবস্থান
বর্তমান ভারতের আগ্রা হতে প্রায় ৬.৫ কি.মি. পশ্চিমে সিকান্দ্রায় (স্থানের নামা) নির্মিত আকবরের সমাধিসৌধ। শুরুটা আকবর নিজে করলেও, সমাপ্ত করেন জাহাঙ্গীর।

## স্থাপত্যশৈলী
আকবরের বিরাট ব্যক্তিত্ব যেখানে শায়িত তার স্থাপত্যিক বৈশিষ্ট্য অনন্য। এখানকার নকশা আড়ম্বরপূর্ণ না হলেও বিরাট একটা এলাকার মাঝখানে অবস্থিত। মূল সসমাধিসৌধ বর্গাকার নকশায় উদ্যানের মাঝখানে নির্মিত হয়েছে। বহি:স্থ দেয়ালের ঠিক মাঝখানে প্রবেশপথ রয়েছে।

## গ্যালারী

File:Unknowntomb.JPG|আকবরের সমাধি কমপ্লেক্সে একটি নামহীন লোদী সমাধি।
File:Sikandra 066.JPG|সমাধিসৌধের সম্মুখভ
File:Sikandra 036.JPG|অভ্যন্তরীণ দৃশ্য
File:Sikandra 093.JPG|সমাধিসৌধের ভেতর হতে দক্ষিণ ফটকের দৃশ্য।
File:The Tomb of Akbar at Sikandra.jpg|১৯০৫ সালের ছবিতে আকবরের সমাধি।
File:Main entrance of Akbar's Tomb complex from inside.jpg|সমাধিসৌধের ভেতর দিক হতে কমপ্লেক্সের প্রধান ফটক।
File:Tomb ceiling detail, Tomb of Akbar the Great, Sikandra, Agra.jpg|সমাধির উপরের ছাদ
Image:LDAkbarTombInlay1.jpg|দক্ষিণ ফটকের ওপর বাঁধান কারুকার্য
Image:LDAkbarTombInlay2.jpg|কারুকার্য
File:Calligraphy over the entrance to the main burial chamber at Akbar's tomb.jpg|মূল সমাধি কক্ষের প্রবেশপথের উপরে ক্যালিগ্রাফি
File:The true tomb of Akbar, at the basement of the tomb, Sikandra.jpg|সমাধির ভিত্তিপ্রস্থের নিচে অবস্থিত আকবরের মূল সমাধি।
File:Kanch Mahal, Sikandara, Agra.JPG|Kanch Mahal, built by Jehangir, as a harem quarter later used as a hunting lodge.|হারেম হিসেবে ব্যবহৃত জাহাঙ্গীরের নির্মিত খাসমহল, পরে শিকারীদের বাসস্থান হিসাবে ব্যবহৃত হয়
File:Inside work of Akbar's tomb.jpg|সমাধির অভ্যন্তরীণ কারুকার্য।
File:Entrance Arch (inside details) of main Cenotaph.jpg|মূল সমাধিসৌধের (অভ্যন্তরীণ খুঁটিনাটি) প্রবেশ তোরণ



## তথ্যসূত্র

## আরো পড়ুন
* 
* 

## বহিঃসংযোগ

* Tourist Guide
* Tourist Guide
* Tourist Guide
* Picture Site
* India Blog

বিষয়শ্রেণী:মুঘল স্থাপত্য
বিষয়শ্রেণী:আকবর
বিষয়শ্রেণী:আগ্রার ভবন ও স্থাপনা
বিষয়শ্রেণী:মুঘল সমাধি
বিষয়শ্রেণী:উত্তরপ্রদেশের_সমাধিসৌধ
আবদুল জলিল (দ্ব্যর্থতা নিরসন)

**আবদুল জলিল** নামটি নিচের ব্যক্তিবর্গকে নির্দেশ করতে পারে:

* আবদুল জলিল (সার্জেন্ট) - আগরতলা ষড়যন্ত্র মামলার আসামী।
* আবদুল জলিল (বীর প্রতীক) - বাংলাদেশের স্বাধীনতা যুদ্ধের বীর মুক্তিযোদ্ধা।
* আবদুল জলিল (অধ্যাপক) -বাংলাদেশী অধ্যাপক ও বাংলা একাডেমি ফেলো।

## আরও দেখুন

* আব্দুল জলিল (দ্ব্যর্থতা নিরসন), উইকিমিডিয়ার দ্ব্যর্থতা নিরসন পাতা।
* আবদুল জলিল প্রধান, বাংলাদেশী রাজনীতিবিদ।
* আবদুল জলিল শিকদার, বীর প্রতীক খেতাব প্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
হীরানন্দ শাস্ত্রী

**হীরানন্দ শাস্ত্রী** ছিলেন একজন বিশিষ্ট ভারতীয় পুরাতত্ত্ববিদ এবং ভারতীয় পুরাতত্ত্ব সর্বেক্ষণের একজন আধিকারিক। তিনি নালন্দা ও সাঙ্কিসসা সহ বিভিন্ন প্রত্নক্ষেত্রের খননকার্যের সঙ্গে যুক্ত ছিলেন। তাঁর পুত্র সচ্চিদানন্দ হীরানন্দ বাৎসায়ন ছিলেন একজন বিশিষ্ট কবি ও সাহিত্যিক।

## গ্রন্থপঞ্জি
* *নালন্দা অ্যান্ড ইটস এপিগ্রাফিক মেটিরিয়াল*, ১৯৪২, ভারতীয় পুরাতত্ত্ব সর্বেক্ষণে স্মারকের ৬৬ নং ইস্যু 
* *আ গাইড টু এলিফান্টা*, ১৯৩৪, কণক পাবলিকেশনস (রতন পিরামুর সঙ্ং

## তথ্যসূত্র

বিষয়শ্রেণী:ভারতীয় লেখক
বিষয়শ্রেণী:১৮৭৮-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:২০শ শতাব্দীর ভারতীয় প্রত্নতত্ত্ববিদ
সুব্রত ব্যানার্জী

:*একই নামের অন্যান্য ব্যক্তির জন্য দেখুন [[সুব্রত ব্যানার্জী (দ্ব্যর্থতা নিরসন)]]।*

**সুব্রত বন্দ্যোপাধ্যায়** (৩ মে ১৯৪৫ - ১৯ আগস্ট ২০১৬) ভারতের বিশিষ্ট আন্তর্জাতিক ক্রিকেট আম্পায়ার ছিলেন। ১৯৮৩ থেকে ১৯৯৮ সময়কালে তেরোটি একদিনের আন্তর্জাতিক পরিচালনা করেছেন ‘সুবু’ ডাকনামে পরিচিত **সুব্রত ব্যানার্জী**। পুরুষ ও মহিলাদের আন্তর্জাতিক খেলা পরিচালনার পাশাপাশি বয়সভিত্তিক প্রতিযোগিতাসহ মহিলাদের টেস্ট ক্রিকেটেও আম্পায়ারিত্ব করেছেন তিনি।

## আম্পায়ার
সুদীর্ঘ ১৫ বছর আন্তর্জাতিক ক্রিকেট অঙ্গনে সরব থেকেছেন। নভেম্বর, ১৯৮৩ সালে বরোদায় অনুষ্ঠিত ভারত বনাম ওয়েস্ট ইন্ডিজের মধ্যকার একদিনের আন্তর্জাতিকের মাধ্যমে ক্রিকেট খেলা পরিচালনায় অভিষেক ঘটে তার। মে, ১৯৯৮ সালে গোয়ালিয়রে স্বাগতিক ভারত ও কেনিয়ার মধ্যে সর্বশেষ ওডিআই পরিচালনা করেছেন।

এছাড়াও, ৬৪টি প্রথম-শ্রেণীর ক্রিকেটসহ ওডিআইয়ে টেলিভিশন আম্পায়ার এবং ২০০১ সালে মোহালিতে ভারত-ইংল্যান্ডের মধ্যকার টেস্ট খেলায় সংরক্ষিত আম্পায়ার ছিলেন তিনি। বিসিসিআইয়ের আম্পায়ার কোচের দায়িত্ব পালনের পাশাপাশি আম্পায়ার প্রশিক্ষকও ছিলেন তিনি।

সাবেক টেস্ট আম্পায়ার সুনীল বন্দ্যোপাধ্যায়ের সন্তান ছিলেন তিনি। ৭১ বছর বয়সে কলকাতায় দেহাবসান ঘটে তার।

## তথ্যসূত্র

## আরও দেখুন
* আম্পায়ার
* শ্রীনিবাসরাঘবন ভেঙ্কটরাঘবন
* একদিনের আন্তর্জাতিক ক্রিকেট আম্পায়ারদের তালিকা

বিষয়শ্রেণী:ভারতীয় ওডিআই ক্রিকেট আম্পায়ার
বিষয়শ্রেণী:১৯৪৫-এ জন্ম
বিষয়শ্রেণী:২০১৬-এ মৃত্যু
শিলুয়া মন্দির

**শিলুয়া মন্দির** ফেনীর ছাগলনাইয়া উপজেলার একটি প্রাচীন মন্দির।

## অবস্থান ও ইতিহাস
শিলুয়া মন্দির বাংলাদেশের চট্টগ্রাম বিভাগের ফেনীর পূর্বভাগে ছাগলনাইয়া উপজেলায় পাঠাননগর ইউনিয়নের মধ্য শিলুয়া গ্রামে অবস্থিত।

প্রাচীন শিলামূর্তির ধ্বংসাবশেষ উদ্ধারের কারণে এই স্থানটি সে সময় থেকেই শিলুয়া বা শিল্লা নামে পরিচিত লাভ করে। প্রাচীন কালে এই স্থানে বৌদ্ধ ধর্ম ও কৃষ্টির বিকাশ ঘটেছিল বলে ধারণা করা হয়।

## শিলুয়া ঢিবি
left|থাম্ব|শিলুয়া ঢিবি
হাজার বছরের স্মৃতি ধারণ করছে ফেনীর ছাগলনাইয়া উপজেলায় পাঠান গড় ইউনিয়নের শিলুয়া গ্রামের এক প্রাচীন ঐতিহাসিক শিলা পাথরের ধ্বংসাবশেষ। শিলা পাথরের গায়ে খৃষ্টপূর্ব দ্বিতীয় অব্দে প্রচলিত ব্রাক্ষ্মী লিপির চিহ্ন পাওয়া গেছে। এর থেকে এখানে শিকারী  আর্য জাতির পদাচরণের প্রমাণ পাওয়া যায় এবং ধারণা করা হয় তৎকলীন সময়ে এখানে মানুষের বসবাস ছিল। যদিও এই পক্ষে তেমন কোন প্রত্নতাত্ত্বিক নমুনা নাই।

এলাকায় শিল ঘর হিসাবে এর বেশ পরিচিতি।এর কারণ বিৃটিশ আমলে শিলটির উপরে একটা সুন্দর চাউনি দেওয়া হয়েছিলো আর জায়গাটার চারপাশ লোহার রেলিং দিয়ে ঘিরে দেওয়া হয়েছিলো এবং এর রক্ষনাবেক্ষনের জন্য একজন দারোয়ান ছিলো।তবে কালের বিবর্তনে এখন আর রেলিং গুলো নেই আর দারোয়ান ও নেই।

উল্লেখ‍্য যে এখানকার স্থানীয় এক মিথ থেকে জানা যায় যে এটি মহাশূন‍্য হতে ছিটকে আসা একটি শিলা খন্ড। এই শিলা খন্ডটি দেখতে বহু দূর দুরান্ত থেকে অনেক লোক আসে। অনেকের কাছে এটি এখনো জীবিত শিলা পাথর হিসেবে পরিচিত। হিন্দু  সম্প্রদায় এ শিলা খন্ডকে  ঘিরে পূঁজো  আর্চনা  করেতো কোন এক কালে। মানত করে শিলা খন্ডের  নিচ থেকে মাটি খেত এক সময়। মানত করে মাটি খেলে মনের ইচ্ছে পূরন হয়।

সংরক্ষিত আছে :শিলার  ব্রাক্ষ্মী লিপিটি/চিহ্নটি  প্রত্নতাত্ত্বিক সংরক্ষণ আইন অনুযায়ী সংরক্ষিত রয়েছে।

যোগাযোগ ব‍্যবস্থা : এটি ফেনী থেকে ছাগলনাইয়ার সড়ক  ১২/১৩ কিলো মিটার দূরবর্তী  কন্ট্রাক্টর মসজিদ বাজার হতে প্রায় ৩ কি.মি. দক্ষিণে মধ্যম শিলুয়া চৌধুরীবাজারের ৫০ গজ পশ্চিমে ও শিলুয়া চৌধুরী বাড়ীর পূর্ব পাশে শীলটি অবস্থিত।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

* মধ্য শিলুয়ায় জীবন্ত পাথর - দি ডেইলি স্টার

বিষয়শ্রেণী:ফেনী জেলার হিন্দু মন্দির
বিষয়শ্রেণী:ফেনী জেলার প্রত্নতাত্ত্বিক স্থাপনা
বিষয়শ্রেণী:ছাগলনাইয়া উপজেলা
বিষয়শ্রেণী:ফেনী জেলার দর্শনীয় স্থান
ন্যূনতম বিচ্যুতি কোণ

thumb
thumb
thumb

প্রিজমের আপাতন কোণ বিচ্যুতি কোণের সাথে ব্যস্তানুপাতিক আপতন কোণের মান ধীরে ধীরে বাড়াতে থাকলে বিচ্যুতি কোণের মান কমতে থাকে।বিচ্যুতি কোণের মান কমতে কমতে একটি সর্বনিম্ন মানে পৌছার পর এটি আর না কমে আপতন কোণের বৃদ্ধির সাথে সাথে বাড়তে থাকে।বিচ্যুতি কোণের এই সর্বনিম্ন মানকে ন্যূনতম বিচ্যুতি কোণ বলে।

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:পদার্থবিজ্ঞানের মৌলিক ধারণা
বিষয়শ্রেণী:জ্যামিতিক আলোকবিজ্ঞান
বিষয়শ্রেণী:আলো
রাসায়নিক তুল্যাঙ্ক

thumb
## সংজ্ঞা

কোন পদার্থের যত অংশ ওজন হিসেবে ১ ভাগ হাইড্রোজেন বা ৮ ভাগ অক্সিজেন বা ৩৫.৫ ভাগ ক্লোরিনের সাথে মিশতে পারে বা অপসারন করতে পারে তাকে ঐ পদার্থের রাসায়নিক তুল্যাঙ্ক বা তুল্য ওজন বলে।

কোন মৌলের পারমাণবিক ওজন বা যোজ্যতার অনুপাতই হচ্ছে মৌলের রাসায়নিক তুল্যাঙ্ক।

সুতরাং রাসায়নিক তুল্যাঙ্ক, m=পারমাণবিক ওজন/যোজ্যতা। 

## সূত্র তালিকা

বিষয়শ্রেণী:পদার্থবিজ্ঞান
বিষয়শ্রেণী:পদার্থবিজ্ঞানের মৌলিক ধারণা
বিষয়শ্রেণী:পদার্থের পরিমাণ
বিষয়শ্রেণী:রসায়ন
লেকল্যান্স কোষ

thumb
## গঠন
জরজেস লেকল্যাণ্স ১৮৬৫ সালে এই কোষ উদ্ভাবন করেন।একটি কাচের বড় ঘন পাত্রে আ্যমোনিয়াম ক্লোরাইড দ্রবনের মধ্যে একটি পারদের প্রলেপ দেয়া দস্তার দন্ড ডুবিয়ে এই ধরনের কোষ বানানো হয়ে থাকে।এই দন্ড ঋণাত্মক মেরু হিসাবে কাজ করে। কাচ পাত্রের মাঝখানে একটি সূক্ষ ছিদ্রযুক্ত পাত্র রাখা হয়।পাত্রটির মধ্যে একটি কার্বন দন্ডের চারদিকে কাঠকয়লার গুঁড়া,ম্যাঙ্গানিজ ডাই-অক্সাইড থাকে।কার্বন দন্ডটি ধণাত্মক মেরু হিসাবে কাজ করে। গ্যাস বেড়িয়ে যাওয়ার জন্য সচ্ছিদ্র পাত্রের উপরে একটি সরু ছিদ্র থাকে। আ্যমোনিয়াম ক্লোরাইড এই কোষের সক্রিয় তরল এবং ম্যাঙ্গানিজ ডাই-অক্সাইড পোলারন নিবারক। কাচ পাত্রের মুখ পীচ দিয়ে বন্ধ করা থাকে এবং দস্তা ও কার্বন দন্ডের মাথায় সংযগ স্ক্রু লাগানো থাকে।
## রাসায়নিক ক্রিয়া
Zn(s) + 2 MnO2(s) + 2 NH4Cl(aq) → ZnCl2 + Mn2O3(s) + 2 NH3(aq) + H2O
Zn(s) + 2 MnO2(s) + 2 NH4Cl(aq) + 2H2O(l) → ZnCl2 + 2Mn(OH)2(s) + 2 NH3(aq)
## ক্যাথোডে
2NH4+(aq)+2MnO2(s)+2e- → 2MnO(OH)+2NH3
## আ্যনোডে
Zn → Zn2+ + 2e- 
## সূত্র তালিকা

বিষয়শ্রেণী:পদার্থবিজ্ঞান
বিষয়শ্রেণী:তড়িৎকোষের ধরন
ডেমন হিল

**ডেমন গ্রাহাম ডেভেরাক্স হিল,** OBE (জন্ম ১৭ সেপ্টেম্বর, ১৯৬০) একজন ব্রিটিশ দৌড় চালক। তার বাব গ্রাহাম হিল(Graham Hill), যিনি নিজে এবং তার ছেলেও র্ফমুলা ওয়ান(Formula One) বিশ্ব প্রতিযোগিতা জিতেছেন।

## ব্যক্তিগত জীবন ও শুরুর সময়
হিল হ্যাম্পশেডে জন্ম গ্রহণ করেন। তিনি দৌড় প্রতিযোগিতা ফর্মুলা ওয়ানের চালক। তিনি বিশ্ব সেরা খেতাব জেতেন ১৯৬২এবং ১৯৬৮ সালে।  তার ১৫ বছর বয়সে তার বাবা গ্রহাম গিল বিমান দুঘর্টনায় মারা যান। তিনি তাই অণ্প বয়সেই লেবার ও মটর বাইকের মেকার হিসেবে কাজ শুরু করেন লেখাপড়ার ইতি টেনে।

## ক্যারিয়ার

### প্রাক র্ফমুলা ওয়ান
right|thumb|হিলের হেলমেট
right|thumb|১৯৯৫ সালে ডেমন হিল ফ্রান্সের গ্রান্ড প্রিক্সে
thumb|২০০৮ সালে হিল

## দৌড়ের রেকর্ড

### বিশ্ব র্ফমুলার র্পূন ৩০০০ ফলাফল
(key) (Races in **bold** indicate pole position) (Races
in *italics* indicate fastest lap)

### পুর্ন র্ফমুলা ওয়ানের ফলাফল
(key) (Races in **bold** indicate pole position) (Races in *italics* indicate fastest lap)ইংরেজিতে




বিষয়শ্রেণী:১৯৬০-এ জন্ম
বিষয়শ্রেণী:বিবিসি বর্ষসেরা ক্রীড়া ব্যক্তিত্ব বিজয়ী
বিষয়শ্রেণী:জীবিত ব্যক্তি
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:ইংরেজ আত্মজীবনীকার
বিষয়শ্রেণী:ইংরেজ পুরুষ গিটারবাদক
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
রুহুল আমিন (দ্ব্যর্থতা নিরসন)

**রুহুল আমিন** নামটি নিচের ব্যক্তিবর্গকে নির্দেশ করতে পারে:

* মোহাম্মদ রুহুল আমিন (বীর শ্রেষ্ঠ) - বাংলাদেশের স্বাধীনতা যুদ্ধের বীর মুক্তিযোদ্ধা।
* রুহুল আমিন (বীর প্রতীক) - বাংলাদেশের স্বাধীনতা যুদ্ধের বীর মুক্তিযোদ্ধা।
* রুহুল আমিন (বীর বিক্রম) - বাংলাদেশের স্বাধীনতা যুদ্ধের বীর মুক্তিযোদ্ধা।
* রুহুল আমিন (কুড়িগ্রামের রাজনীতিবিদ) - বাংলাদেশী রাজনীতিবিদ  যিনি কুড়িগ্রাম-৪ আসনের সংসদ সদস্য।
* রুহুল আমিন (কৃষিবিদ) - হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের সাবেক উপাচার্য।
* রুহুল আমিন (পটুয়াখালীর রাজনীতিবিদ) - বাংলাদেশী রাজনীতিবিদ ও প্রকৌশলী যিনি পটুয়াখালী-২ আসনের সংসদ সদস্য ছিলেন।
* রুহুল আমিন (বিচারপতি) - বাংলাদেশের একজন প্রখ্যাত আইনবিদ এবং ১৫-তম প্রধান বিচারপতি।
* রুহুল আমিন (মুফতি),  জাতীয় মসজিদ বায়তুল মোকাররম মসজিদের খতিব।
মুহাম্মদ রফিকুল ইসলাম

এয়ার ভাইস মার্শাল **মুহাম্মদ রফিকুল ইসলাম** (জন্ম ২ ফেব্রুয়ারি ১৯৫২) বাংলাদেশ বিমান বাহিনীর প্রধান হিসেবে ৪ জুন, ২০০১ হতে ৮ এপ্রিল, ২০০২  পর্যন্ত দায়িত্ব পালন করেন এবং তিনি চাঁদপুর-২ (মতলব উত্তর-মতলব দক্ষিণ) আসন থেকে ২০০৮ সালে নবম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

তিনি পাকিস্তান বিমান বাহিনীতে ১৯৭১ সালে কমিশনপ্রাপ্ত হন। রফিকুলের পরে বিমান বাহিনী প্রধান হিসেবে স্থলাভিষিক্ত হয়েছিলেন তারই কোর্সমেট ফখরুল আজম। রফিকুল পাকিস্তান বিমান বাহিনীর সারগোদা কলেজে লেখাপড়া করেছিলেন।

## তথ্যসূত্র

বিষয়শ্রেণী:বাংলাদেশ বিমান বাহিনীর এয়ার মার্শাল
বিষয়শ্রেণী:বিমান বাহিনী প্রধান (বাংলাদেশ)
বিষয়শ্রেণী:জীবিত ব্যক্তি
বিষয়শ্রেণী:১৯৫২-এ জন্ম
বিষয়শ্রেণী:পিএএফ কলেজ সারগোদার প্রাক্তন শিক্ষার্থী
বিষয়শ্রেণী:নবম জাতীয় সংসদ সদস্য
নিরাপত্তা ফিউজ

thumbবাড়িতে বা কোনো তড়িৎ বর্তনীতে তড়িৎ প্রবাহ একটি নির্দিষ্ট মান অতিক্রম করলে উৎপন্ন তাপের ফলে অগ্নিকাণ্ড ঘটতে পারে। এ ধরনের দুর্ঘটনা এড়ানোর জন্য বর্তনীতে নিরাপত্তা ফিউজ ব্যবহার করা হয় এটি  সাধারনত টিন ও সীসার মিশ্রনে প্রস্তুত করা হয়ে থাকে। এর গলনাংক প্রায় ৩০০ ডিগ্রী সেলসিয়াস। এই তার এমনভাবে বেছে নেওয়া হয় যে লাইনের তার সবচেয়ে বেশি যে প্রবাহমাত্রা সহ্য করতে পারে এই তার এর চেয়েও কম প্রবাহ দ্বারা উৎপন্ন তাপে গলে যায়।

আমরা দৈনন্দিন জীবনে যেসব তড়িৎ যন্ত্রপাতি ব্যবহার করি সেগুলোর মধ্য দিয়ে একটি নির্দিষ্ট মাত্রার চেয়ে বেশি তড়িৎ প্রবাহিত হলে তা নষ্ট হয়ে যায় । বাড়ির তড়িৎ বর্তনীতে কোনো কারণে অতিরিক্ত তড়িৎ প্রবাহিত হলে অনেক সময় তার থেকে বাড়িতে আগুন পর্যন্ত লেগে যেতে পারে । এ ধরনের বৈদ্যুতিক দুর্ঘটনা এড়াবার জন্য বর্তনীতে এক ধরনের বিশেষ ব্যবস্থা নেওয়া হয় । এই বিশেষ ব্যবস্থা হলো ফিউজ তার ব্যবহার করা । ফিউজ সাধারণত টিন ও সীসার একটি সংকর ধাতুর তৈরি ছোট সরু তার । এটি একটি চিনামাটির কাঠামোর উপর দিয়ে আটকানো থাকে । তারটি সরু এবং গলনাঙ্ক কম । এর মধ্য দিয়ে একটি নির্দিষ্ট মাত্রার অতিরিক্ত তড়িৎ প্রবাহিত হলে এটি অত্যন্ত উত্তপ্ত হয়ে গলে যায় । ফলে তড়িৎ বর্তনী বিচ্ছিন্ন হয়ে যায় । এভাবে তড়িৎ প্রবাহ বন্ধ করে দিয়ে ফিউজ যন্ত্রপাতিকে রক্ষা করে । বর্তনীতে ফিউজ সিরিজ সংযোগ করতে হয় ।

ফিউজ তারের মান বিভিন্ন হয়ে থাকে । সাধারণত আমরা ৫ অ্যাম্পিয়ার , ১৫ অ্যাম্পিয়ার , ৩০ অ্যাম্পিয়ার এবং ৬০ অ্যাম্পিয়ার ফিউজ তার ব্যবহার করে থাকি । ১০ অ্যাম্পিয়ারের ফিউজ মানে এর মধ্য দিয়ে ১০ অ্যাম্পিয়ারের বেশি বিদ্যুৎ প্রবাহিত হলে এটি গলে যাবে । বিভিন্ন যন্ত্রপাতির জন্য বিভিন্ন মানের ফিউজ ব্যবহার করতে হয় । বাতি , পাখা , টিভি ইত্যাদির জন্য ৫ অ্যাম্পিয়ার ফিউজ এবং ইলেকট্রনিক কেতলি বা ইস্ত্রির জন্য ১৫ অ্যাম্পিয়ার ফিউজ ব্যবহার করতে হয় । বাড়ির মেইন ফিউজ ৩০ বা ৬০ অ্যাম্পিয়ারের হয়ে থাকে ।

ব্যাপারটা আরেকটু বুঝার চেষ্টা করি । টেলিভিশন ৫ অ্যাম্পিয়ারের বেশি বিদ্যুৎ প্রবাহের জন্য পুড়ে যায় । এখন যদি টেলিভিশনের সাথে ৩০ অ্যাম্পিয়ারের ফিউজ লাগাই তাহলে কি হবে ? এ ফিউজ কোনো কাজে আসবে না । ইলেকট্রনিক ক্যাটলির সাথে ৫ অ্যাম্পিয়ার ফিউজ লাগালে কি হবে ? সুইচ অন করলেই ফিউজটি গলে যাবে । কারণ ইলেকট্রিক ৫ অ্যাম্পিয়ারের বেশি বিদ্যুৎ প্রয়োজন হয় । যেখানে যা প্রয়োজন সেখানে তেমন মানের ফিউজ ব্যবহার করতে হবে । প্রয়োজনের তুলনায় বেশি মানের ফিউজ ব্যবহার করলে কোন কাজ দিবে না , অর্থাৎ বৈদ্যুতিক দুর্ঘটনা এড়ানো যাবে না । আবার কম মানের ফিউজ ব্যবহার করলে বারবার ফিউজ তার পুড়ে যেয়ে অসুবিধার সৃষ্টি করবে । কেউ কেউ আবার বাড়িতে ফিউজ পুড়ে গেলে তার লাগাবার সময় দুই তিনটি তার একত্র করে লাগান । এরকম কখনো করা উচিত নয় । কারণ , এতে ফিউজ এর মান বেড়ে যায় । দুইটি ১০ অ্যাম্পিয়ারের ফিউজ তার একত্র করলে ২০ অ্যাম্পিয়ার ফিউজ হয়ে যাবে ।

## সূত্র তালিকা

বিষয়শ্রেণী:পদার্থবিজ্ঞান
বিষয়শ্রেণী:পদার্থবিজ্ঞানের মৌলিক ধারণা
বিষয়শ্রেণী:ইংরেজ উদ্ভাবন
বিষয়শ্রেণী:বিস্ফোরক
উলচাপাড়া মসজিদ

**উলচাপাড়া জামে মসজিদ** বাংলাদেশের চট্টগ্রাম বিভাগের ব্রাহ্মণবাড়িয়া জেলার সদর উপজেলার অধীনে উলচাপাড়া গ্রামে অবস্থিত প্রত্নতাত্ত্বিক নিদর্শন। মসজিদটিতে প্রাপ্ত শিলালিপি থেকে অনুমান করা যায় সপ্তাদশ শতাব্দীতে অর্থাৎ ১৭২৭-২৮ খ্রিষ্টাব্দে এটি নির্মাণ করা হয়েছে। এটির প্রতিষ্ঠাতা পশ্চিম দেশীয় বনিক শাহ মো: মুরাদ, যাকে মসজিদের পাশেই সমাহিত করা হয়েছে।প্রতিষ্ঠাকালীন সময়ে মসজিদটিতে কোনো বারান্দা ছিল না,পরে ১৯৮০/১৯৮১ খ্রিস্টাব্দে সৈয়দ মহিউদ্দিন আহমেদ(মালু মিয়া সাহেব) এটি নিজ উদ্যোগে নির্মাণ করেন। 

## অভ্যন্তরীণ নকশা
মসজিদটির আয়তন  X , এবং এর দেয়াল  ফুট পুরু। প্রধান গম্বুজের কেন্দ্র থেকে মসজিদের ভিতরের দেয়ালে নিচ পর্যন্ত কারুকাজ রয়েছে। ফরাসি ভাষার একটি শিলালিপি মসজিদের ভিতরে পাওয়া গিয়েছিল কিন্তু এর অর্থ উদ্ধার করা সম্ভব হয় নি।

## আরও দেখুন
* বাংলাদেশের মসজিদের তালিকা
* চট্টগ্রাম বিভাগের মসজিদের তালিকা
## তথ্যসূত্র

## বহিঃসংযোগ

* বাংলাদেশ প্রত্নতত্ত্ব অধিদপ্তরে উলচাপাড়া মসজিদ, ব্রাক্ষ্মণবাড়িয়া
* বাংলাদেশ জাতীয় তথ্য বাতায়নে উলচাপাড়া মসজিদ

বিষয়শ্রেণী:১৭২৭-এ প্রতিষ্ঠিত
বিষয়শ্রেণী:১৭২৮-এ প্রতিষ্ঠিত
বিষয়শ্রেণী:ব্রাহ্মণবাড়িয়া জেলার মসজিদ
বিষয়শ্রেণী:ব্রাহ্মণবাড়িয়া জেলার প্রত্নতাত্ত্বিক স্থাপনা
বিষয়শ্রেণী:ব্রাহ্মণবাড়িয়া জেলার দর্শনীয় স্থান